Leerlingraadstelsel | 'n Dinamiese skool waar elke leerder se uniekheid tel ….
Elke leerder dien in sy/haar gr. 7-jaar op die leerlingraad. Sodoende word al die leerders se leierskappotensiaal ten volle ontwikkel. Aan die einde van die tweede kwartaal word uit die hele graad 7-groep, vier dogters en vier seuns as voorsitters aangewys.
Hierdie voorsitters word elkeen by 'n raad ingedeel en tree op as skakelbeamptes tussen die personeel en leerders. Die voorsitters word demokraties verkies. Die leerders se stemme tel 50% en die personeel s'n 50%.
Die leerlingraad dra spesiale leerlingraaddrag met die oogmerk om hulle te onderskei van ander leerders en hulle soos ambassadeurs van ons skool te laat vertoon. Sien die uiteensetting onder Leerlingraaddrag.